SCB Financial Markets คาดกรอบเงินบาทวันนี้ 33.60-33.90 บ./ดอลลาร์
SCB Financial Markets คาดเงินบาทวันนี้ (13 ก.พ.66) ในกรอบ 33.60-33.90 บาท/ดอลลาร์
SCB Financial Markets คาดเงินบาทวันนี้ (13 ก.พ.66) ในกรอบ 33.60-33.90 บาท/ดอลลาร์
13 ก.พ. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (13 ก.พ.66) ในกรอบ 33.60-33.90 บาท/ดอลลาร์ โดยค่าเงินดอลลาร์แข็งค่าเมื่อเทียบกับเงินสกุลหลักรวมทั้งเงินบาท จากการคาดการณ์เรื่องเงินเฟ้อสหรัฐฯที่อาจปรับตัวสูงขึ้น หลังตัวเลขสำรวจจากมหาวิทยาลัยมิชิแกนเปิดเผยว่า เงินเฟ้อสหรัฐอยู่ที่ 4.2%  ต่อปีสูงขึ้นกว่าตัวเลขเดือนมกราคม
ทั้งนี้ตลาดจับตาตัวเลขดัชนีราคาผู้บริโภค (CPI) สหรัฐฯ ที่จะออกมาในวันที่ 14 กุมภาพันธ์ และ ตัวเลข CPI ของอังกฤษที่คาดว่ายังคงอยู่ในระดับที่สูง และการเสนอชื่อผู้ว่าธนาคารกลางญี่ปุ่นคนใหม่แทนนายฮารุฮิโกะ คุโรดะ ซึ่งคาดว่าจะเป็นนายอุเอดะ ส่งผลให้ค่าเงินเยนปรับแข็งค่าขึ้น